Maandagoggend: 12 Februarie 2018 - Weather Forecasting for South Africa
Maandagoggend: 12 Februarie 2018
​Goeie môre almal: Hallo Kenya: Lots of sunny spots, some cloud over the central and southern parts. The spots marked with light green may see a few afternoon showers.
Die amper boluglaag sit wes van die Kaap en dan het daar 'n bolughoog gevorm oor die land maar ook die hoog bly vog suid stuur oor die verre westelike dele van die land. Die oppervlakte vloei is nie fantasties vir die Kaap nie, maar met storms wat mens amper kan aan raak is net-net wes van die Kaap. Die kombinasie van die boluglaag en bolughoog dwing die vog in die middel vlakke tot oor die Kaap. Die modelle wat reën voorspel is geneig om nie die tiepe toestande reën te gee nie, meestal omdat die oppervlakte toestande nie reg is nie, maar ek dink daar is 'n kans, ek dink die Kaap sal enige kans wil hê al moet hulle onder die bed invlieg as daar storms begin voorkom.
Daar val nog steeds ligte reën vanoggend in Kimberley en daar is nou dele aan die ooste kant van die stad wat vandat dit begin reën het, staan op 60m en meer. Daar het ook 'n goeie 40mm plus voorgekom in die Colesberg distrik, sien grafiek.
Dan het daar 'n tropiese laag gevorm oor Mosambiek, en aan die suide kant van die laag was daar reën tot en met Messina, nie baie nie, maar 2-4mm is beter as niks.
Die dele wat ek met groen omkring het is waar daar vanoggend nog ligte buie reën voorkom met veraf gerammel van donder en is ook geldig oor die see by die Kaap. As mens na die vog(wolke) kyk oor die binneland sou mens sekerlik dink of aanneem dat dit weer lekker gaan reën. Die model maak die bolughoog oor die land sterker, dus meer ongunstig vir baie goeie reën, maar is ook nie so sterk dat dit alle storms sal onderdruk nie. Die beste kans vir reën bly in die weste van die land, en ek hoop werklik die dele wat nie gister reën gekry het nie, kry vandag. Nie baie ver wes van Kimberley was daar geen reën nie…
Dit sal wonderlik wees as die Kaap 'n paar goeie storms kan kry, praat nie van wind storms nie, donderstorms.. Onthou net beweeg die storms Wel in oor die Kaap en daar val nie 10-15mm in 'n baie kort tyd, kan daar plekke oorstroom waar die dreinerings stelsels nie skoon is nie.. Ek het al motors gesien wat tot amper venster hoogte in die water staan by 'n drein wat verstop was en dit was minder as 2mm.
In die algemeen het daar baie goeie reën geval in die opvang-gebiede van Gariep en Van De Kloof, dus moet julle die damvlakke dophou, sal lekker wees om te sien hoe styg die damme.
Bo en behalwe die reënval syfers wat ek gister geplaas het, het daar in die Aranos gebied (Oos Namibië) tussen 40-60mm geval… Ek dink daar is nog 'n kans vandag vir kolle met reën, onthou nou, bly weg van laagwater bruens, moenie dom dinge doen nie.
Vir Februarie glad nie slegte reën vir dele van die sentrale en westelike binneland nie, hoop nou net die dele wat droog is kry vandag reën!!!